CELEX: 32014D0146
Language: hr
Date: 2014-01-28 00:00:00
Title: 2014/146/EU: Odluka Vijeća od 28. siječnja 2014. o sklapanju Sporazuma o partnerstvu u ribarstvu između Europske unije i Republike Mauricijusa

18.3.2014   
            
            
               HR
            
            
               Službeni list Europske unije
            
            
               L 79/2
            
         
      ODLUKA VIJEĆA
   
   od 28. siječnja 2014.
   o sklapanju Sporazuma o partnerstvu u ribarstvu između Europske unije i Republike Mauricijusa
   (2014/146/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:
   
               (1)
            
            
               Unija je pregovarala s Republikom Mauricijusom o Sporazumu o partnerstvu u ribarstvu kojim se plovilima iz EU-a dodjeljuju mogućnosti ribolova u vodama nad kojima Republika Mauricijus ima suverenitet ili jurisdikciju.
            
         
               (2)
            
            
               Sporazum o partnerstvu u ribarstvu između Europske unije i Republike Mauricijusa („Sporazum o partnerstvu u ribarstvu”) potpisan je u skladu s Odlukom Vijeća 2012/670/EU od 9. listopada 2012. o potpisivanju, u ime Europske unije, Sporazuma o partnerstvu u području ribarstva između Europske unije i Republike Mauricijusa (1).
            
         
               (3)
            
            
               Sporazum o partnerstvu u ribarstvu trebalo bi odobriti,
            
         DONIJELO JE OVU ODLUKU:
   Članak 1.
   Sporazum o partnerstvu u ribarstvu između Europske unije i Republike Mauricijusa odobrava se u ime Unije.
   Tekst Sporazuma o partnerstvu u ribarstvu priložen je ovoj Odluci.
   Članak 2.
   Predsjednik Vijeća daje, u ime Unije, obavijesti predviđene člankom 17. Sporazuma o partnerstvu u ribarstvu (2).
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 28. siječnja 2014.
      
         
            Za Vijeće
         
         
            Predsjednik
         
         G. STOURNARAS
         
      
   
   
      (1)  SL L 300, 30.10.2012., str. 34.
   
      (2)  Glavno tajništvo Vijeća objavit će dan stupanja na snagu Sporazuma u Službenom listu Europske unije.